Suvestinė redakcija nuo 2022-08-04

Įsakymas paskelbtas: TAR 2022-05-02, i. k. 2022-09095

Nauja redakcija nuo 2022-07-12:

Nr. D1-219, 2022-07-11, paskelbta TAR 2022-07-11, i. k. 2022-15172

LIETUVOS RESPUBLIKOS APLINKOS MINISTRAS

ĮSAKYMAS

DĖL EUROPOS SĄJUNGOS FINANSINĖS PARAMOS IR BENDROJO FINANSAVIMO LĖŠŲ, SKIRTŲ PROJEKTO NR. VP3‑3.1‑AM‑01‑V‑02‑029 VYKDYTOJUI UŽDARAJAI AKCINEI BENDROVEI „VILKAVIŠKIO VANDENYS“, GRĄŽINIMO

2022 m. gegužės 2 d. Nr. D1-126

Vilnius

Įgyvendindamas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3, 8.1 papunkčius, 11 punktą, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 188¹, 188², 191 punktus, 198.2 papunktį, vykdydamas Lietuvos vyriausiojo administracinio teismo 2020 m. birželio 18 d. sprendimą administracinėje byloje Nr. eA‑3135‑520/2020, atsižvelgdamas į Lietuvos Respublikos aplinkos ministerijos Aplinkos projektų valdymo agentūros (toliau – Agentūra) 2022 m. liepos 8 d. raštu Nr. APVA‑6109 „Informacija apie nustatytą pažeidimą ir siūlymai dėl tolesnių veiksmų“ pateiktą projekto Nr. VP3-3.1-AM-01-V-02-029 „Vandens tiekimo ir nuotekų tvarkymo infrastruktūros renovavimas ir plėtra Vilkaviškio rajone“ (toliau – projektas) pažeidimo atnaujinto tyrimo išvadą Nr. VP3-3.1-AM-01-V-02-029/IT03 (pažeidimo unikalus kodas R1828/APVA/VP3-3.1-AM-01-V/0221), kurioje nurodyta, kad projekto vykdytojas uždaroji akcinė bendrovė „Vilkaviškio vandenys“ (toliau – projekto vykdytojas) įgyvendindamas projektą nepasiekė nustatytų stebėsenos rodiklių ir taip pažeidė VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo, patvirtinto Lietuvos Respublikos aplinkos ministro 2008 m. liepos 29 d. įsakymu Nr. D1-401 „Dėl VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo patvirtinimo“, 34 punktą, projekto 2009 m. gruodžio 8 d. finansavimo ir administravimo sutarties Nr. VP3-3.1-AM-01-V-02-029 (toliau – Sutartis) bendrųjų sąlygų 2.1.1 papunktį ir Sutarties 1 priedo 7 punktą, į Agentūros pripažintą bendrą netinkamą finansuoti išlaidų sumą – 25 727,77 Eur (dvidešimt penkis tūkstančius septynis šimtus dvidešimt septynis eurus 77 ct), įskaitant projekto vykdytojo įnašą – 2 093,58 Eur (du tūkstančius devyniasdešimt tris eurus 58 ct), ir į Agentūros siūlymą susigrąžinti projekto vykdytojui išmokėtų lėšų dalį, taikant lėšų pervedimo būdą:

1. Nustatau, kad:

1.1. lėšų pervedimo būdu grąžintina projekto vykdytojui išmokėta lėšų dalis yra 23 634,19 Eur (dvidešimt trys tūkstančiai šeši šimtai trisdešimt keturi eurai 19 ct), iš jų 21 146,38 Eur (dvidešimt vienas tūkstantis vienas šimtas keturiasdešimt šeši eurai 38 ct) – Europos Sąjungos fondų lėšos, 2 487,81 Eur (du tūkstančiai keturi šimtai aštuoniasdešimt septyni eurai 81 ct) – Lietuvos Respublikos valstybės biudžeto lėšos;

1.2. projekto vykdytojas šio įsakymo 1.1 papunktyje nurodytas grąžintinas lėšas ne vėliau kaip iki 2023 m. gegužės 2 d. privalo pervesti į Lietuvos Respublikos aplinkos ministerijos banko sąskaitą Nr. LT634010042400060063;

1.3. jei projekto vykdytojas vėluoja grąžinti šio įsakymo 1.1 papunktyje nurodytas lėšas per šio įsakymo 1.2 papunktyje nustatytą terminą, jis moka delspinigius už kiekvieną uždelstą dieną, kurių dydį kiekvienam metų ketvirčiui nustato Lietuvos Respublikos finansų ministras;

1.4. jei projekto vykdytojas šio įsakymo 1.1 papunktyje nurodytų lėšų negrąžina iki 2023 m. gegužės 2 d., jis moka palūkanas, kurių dydį kiekvienam metų ketvirčiui nustato Lietuvos Respublikos finansų ministras.

Punkto pakeitimai:

Nr. D1-251, 2022-08-03, paskelbta TAR 2022-08-03, i. k. 2022-16583

2. Pavedu Lietuvos Respublikos aplinkos ministerijos Strateginio ir finansų valdymo skyriui per 5 darbo dienas nuo šio įsakymo 1.1 papunktyje nurodytų grąžintinų lėšų gavimo į šio įsakymo 1.2 papunktyje nurodytą Lietuvos Respublikos aplinkos ministerijos banko sąskaitą dienos pervesti jas į Lietuvos Respublikos finansų ministerijos nurodytą Lietuvos Respublikos valstybės iždo sąskaitą.

3. Šis įsakymas gali būti skundžiamas Lietuvos administracinių ginčų komisijai (Vilniaus g. 27, 01402 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymu nustatyta tvarka per vieną mėnesį nuo įteikimo dienos arba tiesiogiai Vilniaus apygardos administraciniam teismui (Žygimantų g. 2, 01102 Vilnius, ar per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymu nustatyta tvarka per vieną mėnesį nuo įteikimo dienos.

Aplinkos ministras	Simonas Gentvilas

Pakeitimai:

1.

Lietuvos Respublikos aplinkos ministerija, Įsakymas

Nr. D1-219, 2022-07-11, paskelbta TAR 2022-07-11, i. k. 2022-15172

Dėl Lietuvos Respublikos aplinkos ministro 2022 m. gegužės 2 d. įsakymo Nr. D1-126 „Dėl Europos Sąjungos finansinės paramos ir bendrojo finansavimo lėšų, skirtų projekto Nr. VP3-3.1-AM-01-V-02-029 vykdytojui uždarajai akcinei bendrovei „Vilkaviškio vandenys“, grąžinimo“ pakeitimo

2.

Lietuvos Respublikos aplinkos ministerija, Įsakymas

Nr. D1-251, 2022-08-03, paskelbta TAR 2022-08-03, i. k. 2022-16583

Dėl Lietuvos Respublikos aplinkos ministro 2022 m. gegužės 2 d. įsakymo Nr. D1-126 „Dėl Europos Sąjungos finansinės paramos ir bendrojo finansavimo lėšų, skirtų projekto Nr. VP3-3.1-AM-01-V-02-029 vykdytojui uždarajai akcinei bendrovei „Vilkaviškio vandenys“, grąžinimo“ pakeitimo